
hvis han skal tale 
om sig selv 

drager turister 

Beredskabsstyrelsen har analyseret sig frem til, at der er 13 risici, som danske borgere især skal sikres mod. I en stor fotoreportage går Janus Engel Rasmussen tæt på Danmarks nationale beredskab. På 
billedet er en enhed under forsvarets ammunitionsrydningstjeneste i gang med at afmontere en bilbombeattrap under en terrorøvelse i musikhuset i Aalborg. Foto: Janus Engel Rasmussen 


Tech-giganter i opgør med Putin 


Google, Facebook og Twitter vil bekæmpe ’fake news’ 
efter russisk indblanding i den amerikanske valgkamp. 
Danmarks forsvarsminister roser tiltagene. Det eren 
glidebane mod censur afinternettet”, advarer ekspert. 


SEBASTIAN STRYHN KJELDTOFT 
OG JACOB SVENDSEN 


oogle, Facebook og Twitter accep- 
G terer for første gang at sortere ak- 
tivt i deres informationsstrøm for 
at bekæmpe ”fake news’ og misinformati- 


on. Indrømmelsen fra verdens tre største 
sociale medier kommer efter måneders 


intenst politisk pres fra Senatet i USA, der 
undersøger russisk indblanding i den 
amerikanske valgkamp. 

Mens Google vil nedprioritere russiske 
netmedier som Russia Today (RT) og Sput- 
nik i deres søgesystemer, vil Facebook 
blandt andet ansætte 1.000 medarbejde- 
re, der skal gennemgå køb af reklamer og 
sponseret indhold fra politiske aktører. 

Under senatshøringer i efteråret har 
Facebook oplyst, at platformen har for- 
midlet 80.000 posts og reklamer fra rus- 
siskkontrollerede brugere. De er i alt ble- 


vet set af 126 millioner mennesker. Twit- 
ter har fremlagt en 65 sider lang liste med 
navne på tusindvis af propagandakonti. 
Mange af dem er tilsyneladende styret 
centralt fra det såkaldte Internet Re- 
search Agency (IRA), også kendt som Glav- 
set. Fra kontorer i Skt. Petersborg foreta- 
ger IRA - ifølge USA - påvirkningsoperati- 
oner på vegne af den russiske regering. 

»Misbrugen af vores platform i forsøg 
på statssponsoreret manipulation afvalg- 
et er en ny udfordring for os - og en, vi er 
fast besluttet på at bekæmpe«, sagde Twit- 
ters chefadvokat, Sean Edgett, i Senatet. 

Også Google og YouTube har fundet 
frem til, at man har lagt platform til russi- 
ske påvirkningskampagner. Det fik sel- 
skabernes direktør, Eric Schmidt til i sid- 
ste uge at love handling. 

»Vi arbejder på at spore disse hændel- 


ser og ”de-ranke” (nedprioritere, red.) den 
slags hjemmesider«, sagde Eric Schmidt 
under en it-konference og understregede 
straks, at »jeg er stærkt imod censur«. 
Rusland og præsident Putin ser netop 
tech-giganternes træk som politisk cen- 
sur: »Denne kunstige form for priorite- 
ring svarer til censur og undertrykkelse af 
ytringsfriheden«, sagde det russiske 
udenrigsministeriums talskvinde, Maria 
Sakharova, da planerne blev kendt. 


Ros fra forsvarsministeren 
Forsvarsminister Claus Hjort Frederiksen 
(V) roser tech-virksomhederne for ende- 
lig at tage ansvar. 

»Det er en rigtig god udvikling, for på 
det her område står vi i et gedigent dilem- 
ma. Det skal ikke være op til statslige 
myndigheder at afgøre, om noget er 


sandt eller falsk. Men det er bydende nød- 
vendigt, at sociale medier bekæmper fake 
news«, siger han og tilføjer, at truslen 
mod Danmark er »meget høj«. 

Men ifølge Aske Kammer, adjunkt ved 
IT-Universitetet, åbner tech-giganternes 
tiltag for en glidebane mod politisk pres 
på det frie internet. 

»Det er skridtet mod at politisere infor- 
mationsstrømmene. Hvem skal vurdere, 
hvilke synspunkter som skal skubbes ned 
eller fjernes?« spørger han og tilføjer: 

»Jeg kunne sagtens forestille mig, at for 
eksempel Trump overvejer, hvordan man 
ved at lægge pres kan ændre de struktu- 
rer, information bevæger sig gennem«. 
sebastian.kjeldtoft@pol.dk 

Globalt 
nødråb 


Trumps dumheder må 
ikke blive vores afmagt. 


ldrig har skriften stået tyde- 
A ligere på væggen. 

Ja, den globale opvarm- 
ning er både menneskeskabt og 
stærkt accelererende. Ja, orkanen 
Harveys skræmmende kraft blev 
forstærket af de menneskeskabte 
klimaforandringer. Og ja, 2017 teg- 
ner til at blive et af de tre varmeste 
år i al den tid, hvor FN har målt den 
globale temperatur. 

Pennen bag konklusionerne er 
ført af ikke færre end 15.372 interna- 
tionalt anerkendte forskere fra 184 
lande i en videnskabelig artikel, der 
blev offentliggjort i denne uge. 

Grund til overraskelse? Desværre 
ikke. Det globale forskerkollektiv 
bekræfter og underbygger præcis 
de samme sandheder, som første 
gang blev fremført af1.500 interna- 
tionale forskere i 1992. 

Lige lidt har det hidtil påvirket 
verdens klimafornægtere, og med 
denne uges rapport slettes den sid- 
ste rest af håb om, at redelige vi- 
denskabelige konklusioner kan få 
USA’s præsident, Donald Trump, til 
at stoppe sit evidensresistente ha- 
sardspil med klodens fremtid. 


HELDIGVIS findes der også et andet 
Amerika. Et Amerika, hvor 20 sta- 
ter, 10 byer og en lang række virk- 
somheder trodser regeringens 
svigt og påtager sig ansvaret for at 
leve op til FN’s Paris-aftale om ned- 
bringelse af CO», som den ameri- 
kanske regering så skammeligt har 
droppet. Det er det Amerika, vi skal 
påskønne og samarbejde med. 

Men kan de gøre en reel forskel? 
Ja, for de klimakæmpende stater og 
byer repræsenterer 56 procent af 
den amerikanske befolkning og 
tegner sig for 40 procent af USA's 
udledninger af drivhusgas. 

Det er dybt nedslående at iagtta- 
ge, hvordan regeringen i det land, 
vi hidtil har betragtet som lederen 
af den vestlige verden, så funda- 
mentalt står på den forkerte side af 
historien. Men Trumps dumheder 
må ikke forplante sig som resten af 
verdens afmagt. Washingtons svigt 
bør anspore andre lande til at øge 
indsatsen. 

Atdeter sidste udkald, under- 
stregede forskernes konklusioner i 
denne uge. At det er muligt, viser 
de mange amerikanske stater og 
byer, der på imponerende vis går 


foran i den globale klimakamp. cj 

Når højskolen er bedst, giver den 
smag på livet og næring til at leve 
det. Naturoplevelser, poesi, sange, 
inspirerende foredrag og kulina- 
riske overraskelser. Med 
til Mandø, sønderjysk kaffebord, 
marsklam på Den Gamle Dige- 
greves Gård, gourmetmiddag på 
Sønderskov Slot, udflugt til Emil 
Nolde Museet, sang med Jens 
Rosendal, to koncerter og foredrag 
af Erik Sommer og Erik Lindsø m.fl. 

15, = 2 april 

RØDDING HØJSKOLE 


I Indien lader de fødderne tale 


Væk fra mørket og helt ned i gear - så din krop og dit sind kan 
komme i vatter! Et ”re-set' ved det arabiske hav, hvor vinteren 
er grøn, varm og solrig. Alt hvad du behøver er lysten til at gøre 
noget godt for dig selv! Garanteret afgange 


og plads til dig: 20. jan. - 04. feb. 2018 
& 10. - 25. feb. 2018 

Pris ra 15.900 kr 

2 uger med revitaliserende ayurveda 


Tlf. 33 117 117 
www.gracetours.com 

Tør du være den, 


du i virkeligheden er? 

